Artūrs Irbe

Artūrs Irbe (dzimis  Rīgā) ir bijušais latviešu hokeja vārtsargs, kurš lielāko daļu savas spēlētāja karjeras pavadīja NHL, dažādos līgas klubos spēlējot no 1991. līdz 2004. gadam. 2009. gada nogalē uzņemts IIHF Slavas zālē. Pēc sportista karjeras beigām — vārtsargu treneris.

 Spēlētāja karjera 
Irbe profesionāļa karjeru uzsāka Rīgas "Dinamo", kas piedalījās PSRS čempionātā (1987—1991). 1988. gadā Irbe "Dinamo" sastāvā kļuva par PSRS vicečempionu un tika atzīts par čempionāta labāko debitantu. Šajā laikā Irbe bija arī PSRS izlases vārtsargs 1989. un 1990. gada Pasaules čempionātos. Abos šajos čempionātos PSRS izlase kļuva par čempioniem un 1990. gadā Irbe tika atzīts par čempionāta labāko vārtsargu. 1991. gadā viņš atteicās pārstāvēt PSRS izlasi, jo Latvija jau bija pasludinājusi neatkarību. Pēc 1991. gada Irbe pārstāv Latvijas hokeja izlasi, kuras sastāvā viņš ir piedalījies daudzos pasaules čempionātos un 2002. gada ziemas olimpiskajās spēlēs.

1989. gada NHL draftā 10. kārtā ar kopējo 196. numuru viņu izraudzījās Minesotas "North Stars". Irbes pirmais NHL klubs bija Sanhosē "Sharks", kuru viņš pārstāvēja no 1991. līdz 1996. gadam. Tā rindās viņš debitēja 1991. gada 8. novembrī. Ar Irbi vārtos jaundibinātais klubs 1993.—1994. gada sezonā iekļuva Stenlija kausa izcīņā, kur pirmajā kārtā pārspēja vienus no favorītiem — Detroitas "Red Wings".

Pēc traumas un nepārliecinoši aizvadītas 1995.—1996. gada sezonas "Sharks" Irbi atlaida. Nākamos gadus viņš bija Dalasas "Stars" un Vankūveras "Canucks" otrais vārtsargs, taču 1998.—1999. gada sezonā kļuva par Karolīnas "Hurricanes" pirmo vārtsargu. 1999. gada NHL Visu zvaigžņu spēlē viņš kļuva par pirmo vārtsargu, kurš Visu zvaigžņu spēlē guvis rezultativitātes punktu (piespēle).

Viņa augstākais panākums ar "Hurricanes" bija 2001.—2002. gada sezonā, kad klubs negaidīti iekļuva Stenlija kausa izcīņas finālā. 2004. gada jūnijā Irbe tika pārdots Kolumbusas "Blue Jackets".

2005.—2006. gada sezonu iesāka Rīga 2000 komandā, taču sezonas vidū pārcēlās uz Salzburg EC, kļūstot par Austrijas vicečempionu. 2006.—2007. gada sezonu Artūrs sāka Latvijas hokeja līgas klubā SK Rīga 20. 2006. gada novembrī izplatījās baumas, ka A. Irbe ir noslēdzis līgumu ar Krievijas Superlīgas klubu Omskas "Avangard", bet šīs baumas neapstiprinājās. Līdz pat janvāra vidum viņš aktīvi trenējās kopā ar HK Rīga 2000, bet pēc tam pārcēlās uz Slovākijas Ekstralīgas klubu HK Nitra, no kura nepārliecinoša snieguma dēļ drīzumā tika atlaists.

Irbe ilgus gadus bijis arī Latvijas hokeja izlases pamatvārtsargs, piedaloties deviņos Pasaules čempionātos, kā arī divos olimpisko spēļu turnīros. Pirms Latvijas neatkarības atgūšanas Irbe paspēja divus Pasaules čempionātus aizvadīt arī PSRS izlases sastāvā, abas reizes izcīnot čempiona titulu.

 Trenera karjera 
2008. gadā Artūrs Irbe noslēdza trīs gadu līgumu ar Rīgas "Dinamo" komandu kā vārtsargu treneris. Šo posteni komandā Irbe ieņēma līdz 2009. gada 13. augustam, kad panāca vienošanos par trenera karjeras turpināšanu NHL klubā Vašingtonas "Capitals", kura līdzšinējais vārtsargu treneris Deivs Priors atstāja amatu personisku iemeslu dēļ. Pēc 2010.—2011. gada NHL sezonas beigām A. Irbe pameta vārtsargu trenera amatu.

Kļūstot par NHL kluba Bufalo "Sabres" galveno treneri, Teds Nolans kā vārtsargu treneri 2014. gadā uzaicināja Artūru Irbi. Komandā Irbe nostrādāja vienu sezonu.

2023. gada Pasaules čempionātā, būdams hokeja vārtsargu treneris, kopā ar Latvijas izlasi ieguva bronzas medaļu. Darbu ar Latvijas izlases vārtsargiem A. Irbe turpināja arī 2026. gada ziemas olimpiskajās spēlēs.

 Sasniegumi 
 1985: Eiropas junioru čempionāta labākais vārtsargs
 1988: PSRS vicečempions, PSRS čempionāta labākais debitants
 1989: Pasaules čempions
 1990: Pasaules čempions, Pasaules čempionāta labākais vārtsargs
 1992: Džeimsa Norisa memoriālā balva, kuru saņem katras sezonas labākais IHL vārtsargs (kopā ar Veidu Flaertiju)
 1994: NHL Visu zvaigžņu spēlēs dalībnieks
 1999: NHL Visu zvaigžņu spēles dalībnieks
 2002: Stenlija kausa finālists
 2010: Tika uzņemts IIHF Slavas zālē

 Karjeras statistika 

 Klubu statistika 
 Regulārā sezona Izslēgšanas spēles Sezona Klubs Līga                              1986—1987 Rīgas "Dinamo" PSRS 2 2,22 — — — — — — — 1987—1988 Rīgas "Dinamo" PSRS 34 2,69 1988—1989 Rīgas "Dinamo" PSRS 41 117 2,85 — — — — — — — 1989—1990 Rīgas "Dinamo" PSRS 48 2,42 — — — — — — — 1990—1991 Rīgas "Dinamo" PSRS 46 2713 133 2,94 — — — — — — — 1991—1992 Kanzassitijas "Blades" IHL 32 24 7 1 1955 80 2,46 91,1 15 12 3 914 44 2,89 1991—1992 Sanhosē "Sharks" NHL 13 2 6 3 645 48 4,47 86,8 — — — — — — — 1992—1993 Kanzassitijas "Blades" IHL 6 3 3 0 364 20 3,30 87,6 — — — — — — — 1992—1993 Sanhosē "Sharks" NHL 36 7 26 0 2074 142 4,11 88,6 — — — — — — — 1993—1994 Sanhosē "Sharks" NHL 74 30 28 16 4412 209 2,84 89,9 14 7 7 806 50 3,72 87,5 1994—1995 Sanhosē "Sharks" NHL 38 14 19 3 2043 111 3,26 89,5 6 2 4 369 32 5,20 84,8 1995—1996 Kanzassitijas "Blades" IHL 4 1 2 1 226 16 4,24 84,3 — — — — — — — 1995—1996 Sanhosē "Sharks" NHL 22 4 12 4 1112 85 4,59 86,0 — — — — — — — 1996—1997 Dalasas "Stars" NHL 35 17 12 3 1965 88 2,69 89,3 1 0 0 12 0 0 100 1997—1998 Vankūveras "Canucks" NHL 41 14 11 6 1999 91 2,73 90,7 — — — — — — — 1998—1999 Karolīnas "Hurricanes" NHL 62 27 20 12 3643 135 2,22 92,3 6 2 4 408 15 2,21 91,7 1999—2000 Karolīnas "Hurricanes" NHL 75 34 28 9 4345 175 2,42 90,6 — — — — — — — 2000—2001 Karolīnas "Hurricanes" NHL 77 37 29 9 4406 180 2,45 90,8 6 2 4 360 20 3,33 90,0 2001—2002 Karolīnas "Hurricanes" NHL 51 20 19 11 2974 126 2,54 90,2 18 10 8 1078 30 1,67 93,8 2002—2003 Lovelas "Lock Monsters" AHL 7 3 3 1 427 21 2,95 90,8 — — — — — — — 2002—2003 Karolīnas "Hurricanes" NHL 34 7 24 2 1884 100 3,18 87,7 — — — — — — — 2003—2004 Džonstonas "Chiefs" ECHL 14 10 3 1 847 30 2,13 92,7 — — — — — — — 2003—2004 Karolīnas "Hurricanes" NHL 10 5 2 1 564 23 2,45 89,9 — — — — — — — 2005—2006 HK Rīga 2000 Baltkrievija 18 1,95 — — — — — — — 2005—2006 Zalcburgas "Red Bull" Austrija 17 1012 35 2,08 91,4 2,53 89,7 2006—2007 SK Rīga 20 Latvija 4 0 4 240 21 5,25 — — — — — — — 2006—2007 HK Nitra Slovākija 6 1 2 249 22 5,31 81,4 — — — — — — — Kopā NHL 568 218 236 79 32 066 1513 2,83 89,9 51 23 27 2981 142 2,86 90,0

 Izlases statistika 
 Gads Izlase Turnīrs                1985 PSRS EČJ 5 300 5 1,00 1989 PSRS PČ 3 1,72 1990 PSRS PČ 6 4 0 1 315 5 0,95 95,0 1996 Latvija PČ B 4 3 0 1 240 7 1,75 1997 Latvija PČ 5 4 0 1 300 10 2,00 1998 Latvija PČ 6 3 2 1 358 17 2,85 1999 Latvija PČ 4 238 12 3,02 86,1 2000 Latvija PČ 5 3 1 1 420 17 2,43 90,7 2001 Latvija PČ 6 360 13 2,17 92,4 2002 Latvija OS 1 0 1 0 60 4 4,00 ,862 2003 Latvija PČ 3 2 1 0 180 9 3,00 90,1 2004 Latvija PČ 5 2 2 1 300 9 1,80 92,5 2005 Latvija PČ 6 2 1 1 260 1,48 94,4 2006 Latvija OS 3 1 0 1 148 5,68 83,3

 Atsauces 

 Ārējās saites 

 Neoficiālā Artūra Irbes fanulapa
 Artūra Irbes fanulapa

Kategorija:1967. gadā dzimušie
Kategorija:Rīgā dzimušie
Kategorija:Latvijas hokejisti
Kategorija:Latvijas hokeja treneri
Kategorija:Sanhosē "Sharks" spēlētāji
Kategorija:Dalasas "Stars" spēlētāji
Kategorija:Vankūveras "Canucks" spēlētāji
Kategorija:Karolīnas "Hurricanes" spēlētāji
Kategorija:HK Rīgas 2000 spēlētāji
Kategorija:SK Rīgas 20 spēlētāji
Kategorija:Hokejisti 2002. gada ziemas olimpiskajās spēlēs
Kategorija:Hokejisti 2006. gada ziemas olimpiskajās spēlēs
Kategorija:Triju Zvaigžņu ordeņa virsnieki
Kategorija:IIHF slavas zālē uzņemtie
Kategorija:Rīgas "Dinamo" spēlētāji
Kategorija:Maskavas CSKA spēlētāji
Kategorija:PSRS hokejisti